แรงขายทำกำไร SICT ฉุดหุ้นรูดต่อ 6% หลังเกินเป้า 9.90 บาท
นักลงทุนแห่ขายทำกำไร SICT ฉุดราคาหุ้นร่วงอีก 6% หลังก่อนหน้านี้ราคาหุ้นปรับตัวเพิ่มขึ้นแรงจนเกินราคาเป้าหมายที่ 9.90 บาท
นักลงทุนแห่ขายทำกำไร SICT ฉุดราคาหุ้นร่วงอีก 6% หลังก่อนหน้านี้ราคาหุ้นปรับตัวเพิ่มขึ้นแรงจนเกินราคาเป้าหมายที่ 9.90 บาท
20 เม.ย. 2566

ผู้สื่อข่าวรายงานว่า วันนี้ (20 เม.ย.66) ราคาหุ้น บริษัท ซิลิคอน คราฟท์ เทคโนโลยี จำกัด (มหาชน) หรือ SICT ณ เวลา 11:45 น. อยู่ที่ระดับ 9.90 บาท ลบ 0.60 บาท หรือ 5.71% สูงสุดที่ระดับ 10.70 บาท ต่ำสุดที่ระดับ 9.80 บาท ด้วยมูลค่าการซื้อขาย 81.61 ล้านบาท

โดยราคาหุ้น SICT ปรับตัวลดลงวันนี้ คาดมาจากแรงขายทำกำไร หลังช่วงก่อนหน้านี้ราคาปรับตัวขึ้นแรง 4 วันทำการ กว่า 2.40 บาท หรือ 24% จนเกินราคาเป้าหมายที่ 9.90 บาท
ขณะที่ก่อนหน้านี้ บริษัทหลักทรัพย์ ทิสโก้ ระบุในบทวิเคราะห์ แนะนำ “ซื้อ” ราคาเป้าหมายที่ 9.90 บาท เนื่องจากมองว่าในไตรมาส 1 แนวโน้มรายได้จะเติบโตต่อเนื่องจากปีก่อนและไตรมาสก่อนหน้า จากการเติบโตของกลุ่มลูกค้าเก่า นอกจากนี้บริษัทยังมีแผนเพิ่มทุนไว้สำหรับการควบรวมกิจการ เพื่อต่อยอดเป้าหมายการเติบโตในระยะกลาง-ยาวอีกด้วย